ddrg/super_eurlex huggingface dataset:
5.12.

Kommissionen anfører, at problemet med nedarvede stoffer fortsat er en hindring for den cirkulære økonomi, og at der bør udvikles en specifik metode til beslutningstagning med henblik på at støtte beslutninger om genanvendeligheden af affald, der indeholder problematiske stoffer. Dette arbejde er allerede i gang og forventes tilendebragt midt i 2019. I forbindelse hermed er der behov for at udarbejde retningslinjer med henblik på at sikre, at problemet med tilstedeværelsen af særligt problematiske stoffer i nyttiggjorte materialer håndteres bedre i de tidlige faser af udarbejdelsen af forslag til håndtering af risikoen. Derudover overvejer man at indføre lovgivning, som kan sikre en effektiv kontrol med anvendelsen af den eksisterende undtagelse fra REACH-registreringskravet for nyttiggjorte stoffer.
7.9.

Medlemsstaterne bør om nødvendigt have mulighed for uden markedsforvridning at foretage et højere niveau af koblede betalinger for at yde støtte til sårbare sektorer og regioner. Dette vil bidrage til at beskytte biodiversiteten, det græsningsbaserede landbrug og andre sektorer, som er i tilbagegang, og forhindre nedlæggelse af landbrugsjord, navnlig i fjerntliggende landdistrikter, hvor det ikke er muligt at iværksætte eller skifte til andre landbrugsaktiviteter. Endvidere bør medlemsstaterne have den nødvendige fleksibilitet til at målrette betalingerne under den anden søjle til en forbedring af situationen for sårbare sektorer og områder i tilbagegang, hvor koblede betalinger måske ikke er hensigtsmæssige.
4.4.2.

Én enkelt søgning vil være nok til at opnå samtlige ønskede oplysninger fra de europæiske databaser. EØSU understreger, at det heraf følgende bureaukrati i høj grad opvejes af den tid, man vinder. Forvaltningen forestås af Kommissionen og medlemsstaterne inden for rammerne af en kontrolprocedure. eu-LISA bliver omdrejningspunktet og har navnlig til opgave at sikre, at der er indført procedurer for indsamlingen af oplysninger om, hvordan interoperabilitetskomponenterne fungerer. Agenturet modtager oplysninger fra medlemsstaterne og Europol og forelægger hvert fjerde år en teknisk evalueringsrapport for Rådet, Europa-Parlamentet og Kommissionen, mens Kommissionen selv udarbejder en samlet rapport et år efter (artikel 68 i kommissionsforslagene). EØSU mener, at disse tidsrammer er for lange. Vurderingen af sikkerheden ved interoperabilitetskomponenterne (artikel 68, stk. 5, litra d)) bør som et minimum foretages hvert år, og evalueringen af indvirkningen på de grundlæggende rettigheder bør som et minimum foretages hvert andet år (artikel 68, stk. 5, litra b)).
3.11.

Som også nævnt i ovennævnte udtalelse slår EØSU fortsat til lyd for at indføje bestemmelser om oprettelse af en tværeuropæisk personskadedatabase, der skal dække alle former for personskader, og som har til formål at: a) hjælpe markedsovervågningsmyndighederne med at træffe risikovurderingsafgørelser på et bedre grundlag b) fungere som grundlag for forebyggende foranstaltninger og oplysningskampagner for offentligheden samt muliggøre udvikling af bedre produktstandarder c) hjælpe producenterne med at medtænke sikkerhed i udformningen af nye produkter og d) evaluere effektiviteten af forebyggende foranstaltninger og fastsætte prioriteter i politikudformningen.
4.9.

EØSU glæder sig over, at to af Kommissionens partnere i det kontraktlige offentlig-private partnerskab har fremsendt breve til støtte for gennemførelsen af EuroHPC-fællesforetagendet, nemlig European Technology Platform for High-Performance Computing ( ETP4HPC ) og Big Data Value Association ( BDVA ). De kunne blive de første private medlemmer, hvilket er vigtigt for deltagelsen af industrier, herunder SMV'er. EØSU bifalder muligheden for flere partnere, men insisterer også på, at der for hver ny partner, navnlig partnere fra tredjelande, skal være tale om gensidighed . EU bør udnytte den mulighed, som udviklingen af HPC-teknologi giver for at fuldstændiggøre Europas industrielle sektor med henblik på at dække hele produktionskæden (design, fremstilling, gennemførelse og anvendelse).
4.3.2.

EØSU støtter bestemmelsen i artikel 8, stk. 1, om, at arbejdsgivere ikke må hindre arbejdstagere i at tage beskæftigelse hos andre arbejdsgivere uden for den tid, de arbejder for dem, forudsat at dette ligger inden for de grænser, der er fastsat i arbejdstidsdirektivet, som har til formål at beskytte arbejdstagernes sundhed og sikkerhed. EØSU påpeger imidlertid, at en sådan bred ret til parallel beskæftigelse bør respektere de nationale regler, praksisser og traditioner med hensyn til social dialog og sociale partnerskaber i de forskellige medlemsstater. En sådan bred ret kan være problematisk, navnlig for medarbejdere, som er vigtige for arbejdsgiveren, da sådanne medarbejdere ikke kan stå til rådighed for flere arbejdsgivere på samme tid. Hvad angår arbejdstidsdirektivet, udtrykkes der også bekymring om, at arbejdsgiverne kan være ansvarlige for at overvåge arbejdstiden for personer i parallel beskæftigelse. EØSU anbefaler, at det præciseres, at arbejdsgiveren ikke er ansvarlig for at overvåge arbejdstiden i et andet ansættelsesforhold.
Det Europæiske Økonomiske og Sociale Udvalgs udtalelse om forslag til Europa-Parlamentets og Rådets forordning om ændring af forordning (EU) nr. 1343/2011 om visse bestemmelser for fiskeri i aftaleområdet for GFCM (Den Almindelige Kommission for Fiskeri i Middelhavet)

(COM(2018) 143 final — 2018/0069 (COD))

(2018/C 283/13)

Anmodning om udtalelse Europa-Parlamentet, 16.4.2018 Rådet, 12.4.2018 Retsgrundlag Artikel 43, stk. 2, i traktaten om Den Europæiske Unions funktionsmåde. Kompetence Sektionen for Landbrug, Udvikling af Landdistrikterne og Miljø Vedtaget på plenarforsamlingen 23.5.2018 Plenarforsamling nr. 535 Resultat af afstemningen (for/imod/hverken for eller imod) 187/3/10

Da EØSU fuldt ud går ind for forslagets indhold, som ikke giver anledning til bemærkninger, besluttede det på sin 535. plenarforsamling den 23.-24. maj 2018, mødet den 23. maj 2018, med 187 stemmer for, 3 imod og 10 hverken for eller imod at afgive en udtalelse til støtte for det fremsatte forslag.
2.11.

EØSU er bevidst om, at den juridiske harmonisering er tidkrævende, men tilskynder ikke desto mindre medlemsstaterne til at indføre et så ensartet system som muligt. Samlet set lader det til, at forslaget til forordning har til formål at nedbringe sagsbehandlingstiderne for at beskytte de lokale aktører. Men i lyset af mekanismens kompleksitet og varigheden af de bureaukratiske procedurer må der findes en stærk vilje til at samarbejde om at sikre, at de fastsatte frister kan overholdes.
3.5.4.

Den udbredte brug af data og aktørernes evne til at anvende og omdanne dem i henhold til brugernes behov åbner nye scenarier for deling af data, viden og ekspertise, hvilket allerede støttes af det europæiske netværk af referencecentre, som udstikker en forvaltningsstruktur for vidensdeling og plejekoordination på tværs af EU på området for sjældne sygdomme. Hvis et bestemt sted (et område eller et land) ikke har nogen ekspertise i en bestemt sygdom, kan netværket hjælpe læger med at få viden fra ekspertisecentre andre steder. På tilsvarende vis kan hospitaler i hele Europa gøre brug af de digitalt forbundne systemer til at dele viden og støtte hinanden.
4.7.

Udvalget forstår dog ikke, hvorfor alkolåsen ikke gennemtvinges i forslaget til forordning, som begrænser sig til muligheden for eftermontering af en sådan anordning. Ifølge en undersøgelse fra »Verband der TÜV e.V.« ( 4 ) skete 11 % af ulykker i 2016 som følge af en fører, der kørte i alkoholpåvirket tilstand. Idet antallet af personer, der kører bil i alkoholpåvirket tilstand uden at blive opdaget, anslås til at være 1 ud af 600, vurderes procentdelen af trafikulykker forårsaget af kørsel i alkoholpåvirket tilstand til at være mere end 25 %. EØSU mener, at et alkometer ikke bør være begrænset til de personer, der ikke overholder reglerne, og som har fået frakendt kørekortet ved en domstol som følge af kørsel i alkoholpåvirket tilstand eller under påvirkning af rusmidler, men være obligatorisk for alle.
1.2.1.

Vi må sikre os, at tidligere tiders sygdomme, der kan forebygges, eller som kan forebygges ved hjælp af nye generationer af vacciner, aldrig igen dukker op i fremtiden. Sundhedsprofessionelle, herunder apotekere, sygeplejersker, læger samt lægetjenester på skoler og arbejdspladser, har afgørende betydning for at fjerne skepsis over for vaccination i kraft af deres centrale rolle i vejledningen og rådgivningen af patienter. EØSU opfordrer indtrængende medlemsstaterne til at investere i løbende uddannelse med henblik på at gøre sundhedsprofessionelle, særligt apotekere, til ambassadører for vaccination og et bolværk mod antivaccinationsbevægelsens frygtelige konsekvenser for folkesundheden. Desuden kan læger foretage vaccinationerne for at sikre, at eventuelle akutte reaktioner eller anafylaktiske chok håndteres sikkert.
3.9.

Kommissionen har foreslået at oprette et observationscenter for blockchainteknologi. EØSU mener, at denne instans' beføjelser bør udvides til at dække hele fintechsektoren i lyset af den stærke dynamik, der kendetegner udviklingen af tilknyttede applikationer. I øvrigt rejser blockchainbaserede applikationer spørgsmål omkring kompetence og ansvar i forhold til den gældende lovgivning. EØSU tilslutter sig Kommissionens idé om at iværksætte et EU-initiativ om blockchain med henblik på at forklare, hvordan blockchain-teknologien anvendes, og bekæmpe den nuværende fragmentering.
2.4.

På baggrund af de problemer, der blev påpeget i undersøgelsen af de miljømæssige konsekvenser af Euro 5-trinnet for køretøjer i klasse L (»Effect study of the environmental step Euro 5 for L-category vehicles«), foreslår Kommissionen, at visse artikler i forordning (EU) nr. 168/2013 ændres eller suppleres for at præcisere principperne og lette anvendelsen.
5.3.

»informationsudveksling« »efter anmodning og i overensstemmelse med de disponible ressourcer … rettidig teknisk bistand« Udvalget mener dog, at formuleringerne ( 8 ) med tredjelande, der ikke er parter i Stockholmkonventionen, eller ( 9 ) til gennemførelse af konventionen fortsat er for vage til at få bugt med POP. EØSU mener i særdeleshed, at EU bør fremme bæredygtighed og fastholde POP-bestemmelserne i bilaterale og multilaterale handelsaftaler ( 10 ) . Selv internationale mæglerorganer som f.eks. Udvalget for gennemførelse og overholdelse, der blev oprettet ved Minamatakonventionen, kan være et vigtigt referencepunkt i den henseende ( 11 ) . EØSU er fuldstændig overbevist om, at EU kan blive førende inden for bæredygtig innovation.
4.10.2.

EØSU støtter forslaget om, at gebyrer skal stå i rimeligt forhold til de gennemførte tilsynsopgaver. EØSU forventer, at det vil medføre reelle fordele at føre en onlinedatabase over gebyrer og relevante beregningsmetoder og betragter det som en opfordring. Det anbefaler dog, at disse fordele vurderes i forhold til de afholdte udgifter, og at mulige risici i forbindelse med driften af databasen kortlægges. EØSU forventer, at der udarbejdes tekniske gennemførelsesstandarder for oplysninger om gebyrer, og at ESMA offentliggør og fører en onlinedatabase over gebyrer.
Det Europæiske Økonomiske og Sociale Udvalgs udtalelse om forslag til Europa-Parlamentets og Rådets afgørelse om ændring af Rådets beslutning 2003/17/EF for så vidt angår ligestillingen af markinspektioner, der gennemføres i Brasilien af afgrøder til formering af frø af foderplanter og afgrøder til formering af sædekorn, og ligestillingen af frø af foderplanter og sædekorn, der er produceret i Brasilien, og for så vidt angår ligestillingen af markinspektioner, der gennemføres i Moldova af afgrøder til formering af sædekorn, afgrøder til formering af grøntsagsfrø og afgrøder til formering af frø af olie- og spindplanter, og ligestillingen af sædekorn, grøntsagsfrø og frø af olie- og spindplanter, der er produceret i Moldova

(COM(2017) 643 final — 2017/0297 (COD))

(2018/C 367/26)

Anmodning om udtalelse Rådet, 18.6.2018 Retsgrundlag Artikel 43, stk. 2, i traktaten om Den Europæiske Unions funktionsmåde Kompetence Sektionen for Landbrug, Udvikling af Landdistrikterne og Miljø Vedtaget på plenarforsamlingen: 11.7.2018 Plenarforsamling nr. 536 Resultat af afstemningen (for/imod/hverken for eller imod) 166/0/4

Den 18. juni 2018 besluttede Rådet at forelægge for Det Europæiske Økonomiske og Sociale Udvalg kompromisteksten 9299/18, der blev godkendt af De Faste Repræsentanters Komité på mødet den 27. april 2018, efter ændringen af retsgrundlaget for at henvise til artikel 43, stk. 2, i TEUF.

Da EØSU allerede har behandlet det oprindelige forslag i sin udtalelse EESC 2018/00043 (NAT/726), der blev vedtaget den 14. februar 2018 (*1), besluttede udvalget på sin 536. plenarforsamling den 11.-12. juli 2018 (mødet den 11. juli 2018) med 166 stemmer for, ingen imod og 4 hverken for eller imod ikke at afgive en ny udtalelse om emnet, men at henvise til den holdning, det gav udtryk for i ovennævnte dokument.

Bruxelles, den 11. juli 2018. Luca JAHIER Formand for Det Europæiske Økonomiske og Sociale Udvalg

(*1) EUT C 227 af 28.6 2018, s. 76.
5.5.

EØSU mener, at ajourføringen af direktivet kunne skabe muligheder og nye arbejdspladser for mange SMV'er, navnlig for så vidt angår analyse og kontrol af vand, vedligeholdelse og nye anlæg. Udvalget bemærker dog, at Kommissionen ikke har tilstrækkeligt fokus på, at der skal være et tilstrækkeligt antal arbejdstagere med passende kompetencer, som er i stand til at tage sektorens nye udfordringer op. EØSU understreger SMV'ernes vigtige rolle i vandforsyningen. Rollerne må være forholdsmæssige for at undgå at skabe bureaukrati for SMV'er.
4.7.

Med hensyn til artikel 7, stk. 1, finder EØSU det passende at anvende en fiskeriindsatsordning baseret på antallet af fiskedage for trawlerne. Derimod mener udvalget ikke, at man bør differentiere ud fra længdekategorier, således som der lægges op til i bilag I, og ej heller ud fra indsatsgrupper, afhængigt af de fiskede arter, hvad enten det er blårød reje og rød kæmpereje på dybt vand eller rød mulle, kulmule, dybvandsrosenreje og jomfruhummer på kontinentalsoklen og den øvre skrænt. EØSU finder det mere hensigtsmæssigt, at forvaltningen sker for den samlede trawlerflåde pr. forvaltningsenhed, uden at der differentieres på grundlag af fartøjslængder eller dybder for anvendelsen af fiskeredskaber, da der ville være tale om en kunstig skelnen, eftersom der ikke i praksis findes en sådan forskel. Trawlerne kan nemlig på én og samme fangstrejse foretage fangst både af arter, der befinder sig på kontinentalsoklen, og af arter på dybt vand. Derfor er det vigtigt, at forvaltningen sker uafhængigt for hver forvaltningsenhed med specifikke tiltag for at genoprette artsbestandene for hver forvaltningsenhed uden hensyntagen til situationen for artsbestandene i andre forvaltningsenheder.
1.4.

Udvalget glæder sig over, at det oprindelige mål med det fælleseuropæiske betalingsområde (SEPA) dermed også er nået, nemlig at alle betalinger i euro inden for EU skal betragtes som indenlandske betalinger. Samtidig virkeliggøres også det indre marked for finansielle detailtjenesteydelser ved at fjerne den eksisterende opsplitning af markedet mellem brugere inden for og uden for euroområdet. De lavere gebyrer, som brugere i euroområdet betaler, bliver således også tilgængelige for brugere uden for euroområdet.
1.4.

Udvalget finder, at det for Unionen og for de lande, som den har indgået frihandelsaftaler med, er vigtigt at støtte disse fælles anstrengelser for at fremme fri og fair handel i et dynamisk og fremadskuende samfund med det formål at stimulere den økonomiske aktivitet og fremme de fælles værdier og idéer, som blev udtrykkeligt formuleret i den europæiske fælles akt af 1986 og toldkodeksen af 1992 og videreudviklet med EUT af 2013, og som alle er medtaget som forslag i det langsigtede budget for 2021-2027 for at understøtte et mere effektivt told- og skattesamarbejde i EU.
3.15.

At beskatte omsætningen i stedet for overskuddet og at opkræve skatten dér, hvor salget finder sted, i stedet for dér, hvor værdien skabes, udgør en grundlæggende ændring i forhold til de nuværende beskatningsprincipper. EØSU frygter, at en sådan ændring i beskatningen vil være til gavn for større økonomier med mange forbrugere på bekostning af mindre eksportøkonomier. EØSU understreger, at enhver løsning — uanset om den er kortsigtet eller langsigtet — på beskatningen af digitale forretningsmodeller skal resultere i et retfærdigt og ligeligt økonomisk resultat for alle EU's økonomier.
3.10.

Udvalget glæder sig over, at der er planlagt en evaluering af resultaterne og effektiviteten af den nye ordning. Idet der er tale om et markedsanliggende, og der må afsættes tilstrækkelig tid til at indsamle nyttige erfaringer, navnlig i medlemsstater, hvor dette er nyt, mener udvalget, at den foreslåede periode på 3 år er for kort. Udvalget foreslår en forlængelse af perioden til f.eks. 5 år. Det står naturligvis medlemsstaterne frit for at følge udviklingen nøje.
Det Europæiske Økonomiske og Sociale Udvalgs udtalelse om forslag til Rådets direktiv om ændring af direktiv 2006/112/EF om det fælles merværdiafgiftssystem for så vidt angår anvendelsesperioden for den fakultative ordning for omvendt betalingspligt ved levering af bestemte varer og tjenesteydelser, som kan være udsat for svig, og for den hurtige reaktionsmekanisme til bekæmpelse af momssvig

(COM(2018) 298 final — 2018/0150 (CNS))

(2018/C 367/24)

Anmodning om udtalelse Rådet, 11.6.2018 Retsgrundlag Artikel 113 i traktaten om Den Europæiske Unions funktionsmåde Kompetence Sektionen for Den Økonomiske og Monetære Union og Økonomisk og Social Samhørighed Vedtaget på plenarforsamlingen 11.7.2018 Plenarforsamling nr. 536 Resultat af afstemningen (for/imod/hverken for eller imod) 175/1/3

Da EØSU fuldt ud går ind for forslagets indhold, og da EØSU allerede har behandlet dette emne i sin tidligere udtalelse om »Momsfritagelse — omvendt betaling« (1) af 31. maj 2017, besluttede det på sin 536. plenarforsamling den 11.-12. juli 2018, mødet den 11. juli, med 175 stemmer for, 1 imod og 3 hverken for eller imod at afgive en udtalelse, som støtter det fremsatte forslag, og at henvise til den holdning, det gav udtryk for i ovennævnte dokument.

Bruxelles, den 11. juli 2018. Luca JAHIER Formand for Det Europæiske Økonomiske og Sociale Udvalg

(1) EUT C 288 af 31.8.2017, s. 52.
3.26.

Det Forenede Kongerige udtræden af EU åbner mulighed for gradvist at afskaffe den rabatordning, der blev indført for at reducere Det Forende Kongeriges og visse andre medlemsstaters bidrag. Dette er glædeligt, ligesom det er glædeligt, at EU-budgettet igen skal have 90 % af toldindtægterne i overensstemmelse med de reducerede omkostninger til opkrævning af told i medlemsstaterne. Der kunne komme et lille tilskud fra ECB's overskud (møntningsgevinst). Samlet set er disse nye former for egne indtægter dog stadig for små og for usikre til, at det berettiger håb om, at de kan åbne for en væsentlig nedsættelse af de BNI-baserede bidrag.
4.6.1.

EØSU anbefaler derfor, at der udvises særlig opmærksomhed i det europæiske territoriale samarbejde med mulighed for samordning mellem flere fonde, og at præcise anbefalinger fremlægges for de myndigheder, som er ansvarlige for programmerne, for at øge deres bevidsthed om de udfordringer og muligheder, der findes på dette område for deres territorier. I den henseende kan der udsendes indkaldelser af forslag for at skabe konkurrence mellem regionerne.
2.3.

Bestandene bør forvaltes i overensstemmelse med de F MSY -intervaller (hvor F står for fiskeridødelighed), der anbefales af Det Internationale Havundersøgelsesråd (ICES), således at fiskerimulighederne for en bestemt art fastsættes inden for det lavest tilgængelige F MSY -interval, selv om der også kan fastsættes fiskerimuligheder på niveauer, der ligger under de nævnte intervaller, eller under bestemte betingelser, og forudsat at den pågældende bestand ligger over F MSY Btrigger (referencepunktet for bestandens gydebiomasse) — i overensstemmelse med det på tidspunktet højest tilgængelige F MSY .
2.4.

Lovgivningen er baseret på den internationale ordning med grønne kort, en ikke-EU-aftale mellem 48 lande. Hovedelementerne i direktiv 2009/103/EF er: — En forpligtelse for motorkøretøjer til at have en ansvarsforsikring, som gælder i alle dele af EU på grundlag af en enkelt præmie. — Et obligatorisk mindstebeløb for dækning, som sådanne forsikringsaftaler skal omfatte (idet medlemsstaterne kan kræve større dækning på nationalt plan). — Et forbud mod, at medlemsstaterne foretager systematisk kontrol af forsikring af køretøjer, der er hjemmehørende i en anden medlemsstat. — En forpligtelse for medlemsstaterne til at oprette garantifonde til dækning af erstatningskrav for ofre for ulykker forårsaget af uforsikrede eller uidentificerede køretøjer. — Beskyttelse af ofre for ulykker forårsaget af motorkøretøjer i en anden medlemsstat end den medlemsstat, hvor de har deres bopæl (»besøgende ofre«). — En ret for forsikringstagere til at få en erklæring om deres erstatningshistorik i de seneste fem år fra deres forsikringsselskab.
3.14.

EØSU mener, at investeringer i transport, særlig i det transeuropæiske transportnet (TEN-T), spiller en afgørende rolle for Europas vækst og beskæftigelse. Dette er grunden til, at udvalget går ind for at styrke budgettet for Connecting Europe-faciliteten i perioden efter 2020, hvor tilskud bør forblive den vigtigste komponent. Der er en række transportinfrastrukturprojekter, som er vigtige for EU's konkurrenceevne, men som ikke giver det investeringsafkast, der er nødvendigt for at tiltrække private investorer. De kræver derfor et stærkt engagement fra EU og de nationale myndigheders side.
3.14.

EØSU støtter princippet om fortrydelsesret og anerkender dets rolle som et effektivt forbrugerbeskyttelsesværktøj, der ikke må undermineres. Kommissionens forslag risikerer at begrænse forbrugernes rettigheder uden at tilvejebringe tilstrækkelige beviser for et systematisk og omfattende misbrug af disse rettigheder. På den anden side har de erhvervsdrivende — navnlig SMV'erne — brug for yderligere retssikkerhed i forhold til uretmæssigt afprøvede varer og tidlig refusion. Udvalget opfordrer Kommissionen til at genoverveje dette centrale punkt med henblik på at finde frem til et rimeligt kompromis.
2.10.

I lyset af visumgebyrets nuværende niveau sammenholdt med det foreslåede niveau bør man overveje at lempe gebyret for repræsentanter for nonprofitorganisationer, der deltager i seminarer, konferencer eller idræts-, kultur- og uddannelsesbegivenheder arrangeret af nonprofitorganisationer uanset deres alder eller i det mindste overveje at hæve aldersgrænsen (i den nuværende lovgivning tages der højde for alderen — 25 år eller derunder). Seniorer bør også tilbydes sådanne lempelser for at støtte deres aktive integration i samfundet og bidrage til at forbedre deres livskvalitet.
Det Europæiske Økonomiske og Sociale Udvalgs udtalelse om forslag til Europa-Parlamentets og Rådets forordning om et handlingsprogram for udveksling, bistand og uddannelse med henblik på beskyttelse af euroen mod falskmøntneri for perioden 2021-2027 (Pericles IV-programmet)

(COM(2018) 369 final — 2018/0194 (CNS))

(2018/C 440/34)

Anmodning om udtalelse Kommissionen, 18.6.2018 Retsgrundlag Artikel 133 og 304 i traktaten om Den Europæiske Unions funktionsmåde Kompetence Sektionen for Den Økonomiske og Monetære Union og Økonomisk og Social Samhørighed Vedtaget på plenarforsamlingen 19.9.2018 Plenarforsamling nr. 537 Resultat af afstemningen (for/imod/hverken for eller imod) 207/0/1

Da EØSU går ind for forslagets indhold, som ikke giver anledning til bemærkninger, besluttede det på sin 537. plenarforsamling den 19.-20. september 2018, mødet den 19. september, med 207 stemmer for og 1 hverken for eller imod at afgive en udtalelse til støtte for det fremsatte forslag.